**Procedură susținere Examen licență PIPPge zi,**

**Universitatea ,,Lucian Blaga” din Sibiu, sesiunea iulie 2021**

Examenul de licență, PIPP 2021 se va desfășura on-line, folosind platforma Google Meet.

Program de desfășurare:

* **Înscrierea candidaților: 14-23 iunie 2021**
* **Încărcarea lucrărilor de licență pe platformă: 14-23 iunie**
* **Probă scrisă – *Evaluarea cunoștințelor fundamentale și de specialitate*: 2 iulie, ora 9**
* **Contestații: 5 iulie**
* **Proba orală: *Prezentarea și susţinerea lucrării de licență* : 6 iulie, începând cu ora 9.00**

Pentru proba scrisa studenții sunt rugați să se logheze începând cu ora 8.45. Se vor legitima cu CI. Odată cu înscrierea, studenții vor depune o declarație prin care se angajează să-și asigure condiții optime de logare. În condițiile în care nu au această posibilitate (de a-și asigura internet de bună calitate), studenții vor putea susține lucrarea în spațiile proprii, folosind suportul tehnic în cadrul universității.

Evaluarea cunoștințelor fundamentale și de specialitate, se va desfășura online în scris. Fiecare student va extrage un subiect, care va presupune elaborarea creativă a unui proiect de lecție, pentru care se vor argumenta deciziile didactice pe baza cercetărilor din domeniu. Studenții se pot documenta, pot folosi internetul pentru a alege materiale.~~.~~ Timpul de lucru este de 3 ore, în care studenții și comisia vor rămâne conectați, cu microfonul pornit. Examenul online va fi înregistrat.

Întreruperea conexiunii pentru o perioadă mai scurtă de 15 minute nu este considerată motiv de excludere. Subiectul este individual, documentarea este permisă, chiar încurajată. Studenții trebuie să facă dovada că sunt capabili să ia decizii didactice pe baza teoriei pedagogice învățate.

Comisia va elabora un număr de subiecte suficient pentru toți studenții înscriși la examenul de finalizare a studiilor (Nr. de studenți + 3). Fiecare student va alege un număr de la 1 la 18 și va primi subiectul cu numărul respectiv pe e-mail.

După ce au fost repartizate toate subiectele, studenții vor avea la dispoziție 3 ore de lucru.

Lucrările vor fi încărcate pe platforma de examen și vor fi corectate pe baza baremului elaborat de comisie. Lucrările vor fi verificate cu un program de detectare a plagiatului.

**Pentru detalii consultați**

PROCEDURA PRIVIND DESFAȘURAREA ONLINE A EXAMENELOR DE FINALIZARE A STUDIILOR AFERENTE ANULUI UNIVERSITAR 2019.2020 la Universitatea “Lucian Blaga" din Sibiu

<https://socioumane.ulbsibiu.ro/wp-content/uploads/2020/06/Procedura-privind-desfasurarea-online-a-examenelor-de-finalizare-a-studiilor.pdf>

și ADDENDUM-ul la Regulamentul privind organizarea și desfășurarea examenelor de absolvire, de licență

<https://www.ulbsibiu.ro/wp-content/uploads/documents/ca/2021/Anexa%202_Addendum%20Regulament%20examene%20absolvire_licenta_diploma_selectie_disertatie.pdf>